יחסי ישראל–מאוריציוס

יחסי ישראל–מאוריציוס הם היחסים הדיפלומטיים הרשמיים שבין מדינת ישראל לבין רפובליקת מאוריציוס. יחסי ישראל מאוריציוס החלו בשנת 1961, לאחר שהבריטים הסכימו לכונן באי ממשל עצמי, כולל עריכת בחירות. ראש הממשלה שנבחר בבחירות אלו, סיווסגור רמגולם (אנ'), הגיע לביקור בישראל ביולי 1962, ונפגש עם ראש הממשלה דוד בן-גוריון. במהלך הביקור הוזמנו צעירים שנולדו לגולי מאוריציוס לבקר במדינה. בינואר 1968 ביקר שר הבריאות של מאוריציוס בישראל, ומסר הזמנה לנציג ישראלי להשתתף בטקס העצמאות המתוכנן של המדינה. ב-12 במרץ 1968 קיבלה מאוריציוס עצמאות מהממלכה המאוחדת. את ישראל ייצג בטקס שר הבריאות ישראל ברזילי. ישראל ומאוריציוס כוננו מיד יחסים דיפלומטיים, וישראל העניקה 10 מלגות לסטודנטים ממאוריציוס ללימודים בישראל. ב-15 במאי 1969 נחתם הסכם על פטור הדדי מאשרות־ביקור בין מאוריציוס לבין ישראל. ב-5 בדצמבר 1969, תמכה מאוריציוס בהחלטה של הוועדה המדינית של העצרת הכללית של האומות המאוחדות, שהכירה בזכויות העם הפלסטיני. בסוף 1973, בעקבות מלחמת יום כיפור, ולאחר שישראל התעלמה מהחלטה 242 והחלטה 339 של האו"ם, ניתקה מאוריציוס את היחסים עם ישראל יחד עם שורה של מדינות אחרות באפריקה ואסיה. ב-30 בספטמבר 1993, היחסים כוננו מחדש, בעקבות החתימה על הסכמי אוסלו ושיפור המצב המדיני, זאת לאחר מפגש של שר החוץ שמעון פרס עם נציגי מאוריציוס במטה האומות המאוחדות בניו יורק. מיד עם כינון היחסים הציעו חברות התעופה אייר מאוריציוס ואל על חבילת תיור לתירים ישראלים. ב-29 בנובמבר 2012, תמכה מאוריציוס בהחלטה בהחלטה 67/19 של העצרת הכללית של האו"ם, על קבלת פלסטין כחברה ה-194 באו"ם. ב-2015 ייצאה ישראל למאוריציוס סחורה בשווי 4.1 מיליון דולר אמריקאי. באותה השנה ייבאה ישראל ממאוריציוס סחורה בשווי 1.6 מיליון דולר אמריקאי. ב-21 בדצמבר 2017, תמכה מאוריציוס בהחלטה של העצרת הכללית של האומות המאוחדות השוללת את ההכרה האמריקאית בירושלים כבירת ישראל. במאי 2019 הייתה ישראל אחת משש המדינות שהצביעו נגד החלטת האספה הכללית של האו"ם כי יש ליישם את קביעת בין הדין הבינלאומי, ולפיכך, על הממלכה המאוחדת לעמוד בתוכנית בת שישה חודשים שבה יעבירו למאוריציוס את הריבונות על ארכיפלג צ'גוס. ישראל אינה מיוצגת במאוריציוס הן בדרג השגרירות והן בדרג הקונסולרי, אלא באמצעות השגרירות שהיא מחזיקה בניירובי, בירת קניה. מאוריציוס אינה מיוצגת בישראל בדרג השגרירות. מאוריציוס מיוצגת בישראל בדרג הקונסולרי באמצעות קונסוליה שהיא מחזיקה בתל אביב. מאז 1996 קונסול הכבוד של מאוריציוס בישראל הוא נפתלי רגב. רגב הוא איש ביטוח שנולד במאוריציוס (הוריו היו בקבוצת גולי מאוריציוס). ר״מ מאוריציוס אורחו של בן־גוריון, הארץ, 18 ביולי 1962 ראש ממשלת מאוריציוס הגיע לישראל, על המשמר, 13 ביולי 1962 צעירים שנולדו בגלות מאוריציוס ייצאו לאי - לביקור חליפין, מעריב, 13 ביולי 1962 יצא שר הבריאות של מאוריציוס, על המשמר, 26 בינואר 1968 נציג ישראלי הוזמן לטקס עצמאות מאוריציוס, למרחב, 26 בינואר 1968 גבריאל שטרן, מאוריציוס ־ מדינה חדשה באוקיינוס ההודי, על המשמר, 8 במרץ 1968 השר ברזילי ייצג את ישראל בחגיגות העצמאות במאוריציום, על המשמר, 19 בפברואר 1968 היחסים עם מאוריציוס - בדרג של שגרירים, מעריב, 6 במרץ 1968 נחתם הסכם, מעריב, 20 במאי 1969 הוועדה המדינית של עצרת או"ם הכירה ,בזכויות העם הפלשתינאי', על המשמר, 7 בדצמבר 1969 עצרת או"ם קיבלה ההלטה, למרחב, 11 בדצמבר 1969 אלי אייל, ישראל בין העמים: בעד,נגד וקולות ניידים, מעריב, 27 בספטמבר 1974 מדינות אפריקה דורשות ממועה"ב צעדים נגד ישראל, דבר, 6 ביולי 1976 בני אבני - ניו יורק, עתי"ם, שמעון פרס, יורש העצר הירדני וקלינטון נפגשים בבית הלבן, חדשות, 1 באוקטובר 1993 פרם יצא לאו״ם, חדשות, 26 בספטמבר 1993 רוית נאור, חשבון יומי - חבילת תיור למאוריציוס תעלה 1,500 ד', חדשות, 1 באוקטובר 1993 ההצבעה על פלסטין באו"ם: רשימת המדינות שתמכו, התנגדו ונמנעו, באתר הארץ, 29 בנובמבר 2012 ירחון לסטטיסטיקה של סחר חוץ, הלשכה המרכזית לסטטיסטיקה, נובמבר 2016 הרשימה המלאה: כיצד הצביעו חברות האו"ם על ההכרה בירושלים כבירת ישראל, באתר הארץ, 21 בדצמבר 2017 איתמר אייכנר ואליאור לוי, 128 בעד, 9 נגד, 35 נמנעו: האו"ם גינה את הכרזת ירושלים, באתר ynet, 21 בדצמבר 2017 אלעזר לוין, ‏סמנכ"ל ומנהל האלמנטרי באליהו, נפתלי רגב, פורש; המנכ"ל יחליפו, באתר גלובס, 30 באוקטובר 2001 TheMarker digital, נפתלי רגב מונה לדירקטור בחברת הביטוח שומרה, באתר TheMarker‏, 23 באפריל 2002